കാര് മേധാവിയെ റാഞ്ചി ഫോര്ഡ് ട്രാക്ക് തെറ്റുമോ ആപ്പിള് കാര് കാര് നിര്മാണ മേഖലയിലേക്ക് കാലെടുത്തു വയ്ക്കാനുള്ള ടെക് ഭീമന് ആപ്പിളിന്റെ മോഹങ്ങള്ക്ക് വീണ്ടും തിരിച്ചടി. 2024ഓടെ ബജറ്റ് കാറുകള് നിര്മിക്കാനുള്ള ആപ്പിളിന്റെ ടൈറ്റാന് പദ്ധതിയുടെ മേധാവി കമ്ബനി വിട്ട് ഫോര്ഡിലേക്ക് ചേക്കേറി. ആപ്പിള് വൈസ് പ്രസിഡണ്ടു കൂടിയായ ഡൗഗ് ഫീല്ഡ് ആണ് ഫോര്ഡിനൊപ്പം ചേര്ന്നത്. 2018ല് ടെസ്ലയില് നിന്നാണ് ഇദ്ദേഹം ആപ്പിളിലെത്തിയിരുന്നത്. ടെസ്ല ത്രീ കാറിന്റെ നിര്മാണത്തിന് മേല്നോട്ടം വഹിച്ച എഞ്ചിനീയര്മാരില് ഒരാളാണ് ഫീല്ഡ്.ഫെബ്രുവരി മുതല് ആപ്പിള് കാര് ടീമില് നിന്ന് പുറത്തുപോകുന്ന നാലാമത്തെ മുതിര്ന്ന അംഗമാണ് ഇദ്ദേഹം. ഫോര്ഡിന്റെ അഡ്വാന്സ്ഡ് ടെക്നോളജി മേധാവിയായി ഇദ്ദേഹം ചാര്ജെടുക്കുമെന്ന് ദ ഗാര്ഡിയന് റിപ്പോര്ട്ട് ചെയ്യുന്നു. സ്വന്തം വാഹനങ്ങളില് ആന്ഡ്രോയിഡ് സോഫ്റ്റ്വെയര് ഉപയോഗിക്കാന് ഈയിടെ ഫോര്ഡ് ഗൂഗിളുമായി കരാറിലെത്തിയിരുന്നു. ഈ സാഹചര്യത്തില് ഫീല്ഡിന്റെ നിയമനത്തിന് ഏറെ പ്രാധാന്യമുണ്ട്. ടൊയോട്ടയുമായി സഹകരണംഡിസൈനിലും ഉപയോഗത്തിലും ശേഷിയും സാമ്ബ്രദായികമായ എല്ലാ സങ്കല്പ്പങ്ങളെയും അട്ടിമറിക്കുന്ന കാറാണ് ആപ്പിള് ലക്ഷ്യമിടുന്നത്. ഇതിനായി ഏഷ്യയിലെ വാഹന വമ്ബന്മാരായ ടൊയോട്ടയുമായി ആപ്പിള് ചര്ച്ച നടത്താന് തീരുമാനിച്ചിട്ടുണ്ട്. പദ്ധതിക്കു വേണ്ടി മെഴ്സിഡസില് നിന്ന് എണ്ണംപറഞ്ഞ രണ്ട് എഞ്ചിനീയര്മാരെയാണ് ഈയിടെ ആപ്പിള് റാഞ്ചിയത്. സ്പെഷ്യല് പ്രൊജക്ട് ഗ്രൂപ്പിലെ പ്രൊഡക്ട് ഡിസൈന് എഞ്ചിനീയര്മാരായാണ് ഇവര് ജോലി ചെയ്യുന്നത്. ഇതിലൊരാള്ക്ക് പോര്ഷെയില് ജോലി ചെയ്ത അനുഭവസമ്ബത്തുണ്ട്. പ്രോജക്ടില് ജോലി ചെയ്തിരുന്ന നിരവധി പേര് നേരത്തെ ആപ്പിള് വിട്ടതായി ബ്ലൂംബര്ഗ് റിപ്പോര്ട്ട് ചെയ്തിരുന്നു. നിശ്ചയിച്ച സമയത്തിനുള്ളില് കാര് പുറത്തിറക്കാന് ആകുമോ എന്ന സന്ദേഹവുമുണ്ടായിരുന്നു. ഇതിനിടെയാണ് കമ്ബനി അധികൃതര് ടൊയോട്ടയുമായി ചര്ച്ചകള് ആരംഭിക്കുന്നതും മറ്റു കമ്ബനികളില് നിന്ന് വിദഗ്ധരെ റാഞ്ചിയെടുക്കുന്നതും. 2014ലാണ് പ്രൊജക്ട് ടൈറ്റാന് എന്ന പേരില് കാര് നിര്മാണ പദ്ധതിക്ക് ആപ്പിള് രൂപം നല്കുന്നത്. കാലിഫോര്ണിയയിലെ കൂപ്പറ്റിനോ ഓഫീസില് നിരവധി വിദഗ്ധരാണ് ഇതിന്റെ ഗവേഷണത്തിലുള്ളത്. നേരത്തെ ആഭ്യന്തര പ്രശ്നങ്ങളും നേതൃവിഷയങ്ങളും പദ്ധതിയെ സാരമായി ബാധിച്ചുവെന്ന് വാഹനവെബ്സൈറ്റുകള് റിപ്പോര്ട്ട് ചെയ്തിരുന്നു. 2016ല് പദ്ധതി ആപ്പിള് ഉപേക്ഷിക്കുകയാണ് എന്ന വാര്ത്തയുമുണ്ടായിരുന്നു. എന്നാല് ഇത്തരം പ്രതിസന്ധികള് കമ്ബനി മെല്ലെ മറികടന്നു എന്നാണ് റിപ്പോര്ട്ട്.